CELEX: 32021R1018
Language: bg
Date: 2021-06-22 00:00:00
Title: Регламент за изпълнение (ЕС) 2021/1018 на Комисията от 22 юни 2021 година за изменение на техническите стандарти за изпълнение, установени в Регламент за изпълнение (ЕС) 2021/637 по отношение на оповестяването на показателите за глобална системна значимост, и за отмяна на Регламент за изпълнение (ЕС) № 1030/2014 (текст от значение за ЕИП)

24.6.2021   
               
               
                  BG
               
               
                  Официален вестник на Европейския съюз
               
               
                  L 224/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1018 НА КОМИСИЯТА
         от 22 юни 2021 година
         за изменение на техническите стандарти за изпълнение, установени в Регламент за изпълнение (ЕС) 2021/637 по отношение на оповестяването на показателите за глобална системна значимост, и за отмяна на Регламент за изпълнение (ЕС) № 1030/2014
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (1), и по-специално член 434а от него,
         като има предвид, че:
         
                     (1)
                  
                  
                     Член 441 от Регламент (ЕС) № 575/2013 изисква от глобалните системно значими институции (Г-СЗИ) да оповестяват ежегодно стойностите на показателите, използвани за определяне на тяхната оценка в съответствие с методологията за определяне, посочена в член 131 от Директива 2013/36/ЕС на Европейския парламент и на Съвета (2). В Регламент за изпълнение (ЕС) № 1030/2014 на Комисията (3), приет въз основа на член 441, параграф 2 от Регламент (ЕС) № 575/2013, се определят единните формати и дати за оповестяване на стойностите, използвани за идентифициране на Г-СЗИ. Член 441, параграф 2 от Регламент (ЕС) № 575/2013 беше отменен с Регламент (ЕС) 2019/876 на Европейския парламент и на Съвета (4).
                  
               
                     (2)
                  
                  
                     В член 131 от Директива 2013/36/ЕС са установени критериите за идентифициране на Г-СЗИ. В Делегиран регламент (ЕС) № 1222/2014 на Комисията (5) е уточнена методологията за това идентифициране и са определени подкатегориите Г-СЗИ. Делегиран регламент (ЕС) № 1222/2014 беше изменен с Делегиран регламент (ЕС) 2021/539 на Комисията (6) с оглед на преразгледаните международни стандарти за идентифициране на Г-СЗИ, приети от Базелския комитет по банков надзор (БКБН) през юли 2018 г. (7). Тези преразгледани международни стандарти, и по-специално изискването за използване на единен формат за информацията относно стойностите на показателите, използвани за определяне на оценката на Г-СЗИ, посочени в член 441 от Регламент (ЕС) № 575/2013, следва да бъдат отразени в Регламент за изпълнение (ЕС) 2021/637 на Комисията (8).
                  
               
                     (3)
                  
                  
                     Поради това Регламент за изпълнение (ЕС) 2021/637 следва да бъде съответно изменен.
                  
               
                     (4)
                  
                  
                     С Регламент (ЕС) 2019/876 беше въведен и член 434а в Регламент (ЕС) № 575/2013, с който на Комисията се предоставя правомощието да приема технически стандарти за изпълнение, с които да се определят единни формати за оповестяване на информацията, необходима за оценка на рисковите профили на институциите и степента, в която институциите изпълняват изискванията, предвидени в части 1—7 от Регламент (ЕС) № 575/2013. Въз основа на посочения член 434а беше приет Регламент за изпълнение (ЕС) 2021/637, с който се въвеждат нови изисквания на мястото на предвидените в Регламент за изпълнение (ЕС) № 1030/2014. Поради това е целесъобразно Регламент за изпълнение (ЕС) № 1030/2014 да бъде отменен.
                  
               
                     (5)
                  
                  
                     За да се гарантира безпрепятственият преход от Регламент за изпълнение (ЕС) № 1030/2014 към Регламент за изпълнение (ЕС) 2021/637, датата на прилагане на настоящия регламент следва да съвпада с датата на прилагане на Регламент за изпълнение (ЕС) 2021/637, а именно 28 юни 2021 г. По същата причина датата на влизане в сила на настоящия регламент следва да съвпада с датата на публикуването му в Официален вестник на Европейския съюз, предшестваща датата на прилагане — 28 юни 2021 г.
                  
               
                     (6)
                  
                  
                     През декември 2019 г. БКБН публикува консолидираната Базелска рамка, включваща актуализираните изисквания за оповестяване по стълб 3 (9), голяма част от които бяха въведени в Регламент (ЕС) № 575/2013 с Регламент (ЕС) 2019/876. За да бъдат приложени тези изменения, с Регламент за изпълнение (ЕС) 2021/637 беше установена последователна и цялостна рамка за оповестяване на информацията по стълб 3. Поради това, когато Г-СЗИ оповестяват информацията за стойностите на показателите, използвани за определяне на тяхната оценка, те следва да използват доклад по стълб 3 съгласно настоящия регламент.
                  
               
                     (7)
                  
                  
                     Настоящият регламент е изготвен въз основа на проектите на технически стандарти за изпълнение, представени на Комисията от Европейския банков орган.
                  
               
                     (8)
                  
                  
                     Европейският банков орган проведе открити обществени консултации по проектите на регулаторни технически стандарти, въз основа на които е изготвен настоящият регламент, като анализира свързаните с тях потенциални разходи и ползи и поиска консултация със създадената с член 37 от Регламент (ЕС) № 1093/2010 на Европейския парламент и на Съвета Група на участниците от банковия сектор (10),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент за изпълнение (ЕС) 2021/637
            В Регламент за изпълнение (ЕС) 2021/637 се вмъква следният член 6а:
            
               
                  „Член 6а
                  Оповестяване на показатели за глобална системна значимост
                  
                     1.   Г-СЗИ оповестяват информацията относно стойностите на използваните за определяне на тяхната оценка показатели, посочени в член 441 от Регламент (ЕС) № 575/2013, посредством посочения в член 434а от Регламент (ЕС) № 575/2013 единен формат за оповестяване, който трябва да се използва от съответните органи за събирането на стойностите на показателите, както е посочено в член 3, параграф 2 от Делегиран регламент (ЕС) № 1222/2014 на Комисията, с изключение на информацията относно допълнителни данни и поясняващи позиции, събирана в съответствие с посочения член.
                  
                  
                     2.   Г-СЗИ оповестяват информацията, посочена в параграф 1, в своя доклад по стълб 3 към края на годината. Г-СЗИ оповестяват отново информацията, посочена в параграф 1, в своя първи доклад по стълб 3 след окончателното подаване на стойностите на показателите до съответните органи, когато подадените данни се различават от стойностите, оповестени в доклада по стълб 3 към края на годината.“
                  
               
            
         
         
            Член 2
            Отмяна на Регламент за изпълнение (ЕС) № 1030/2014
            Регламент за изпълнение (ЕС) № 1030/2014 се отменя.
         
         
            Член 3
            Влизане в сила
            Настоящият регламент влиза в сила в деня на публикуването му в Официален вестник на Европейския съюз.
            
            Той се прилага от 28 юни 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 юни 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 27.6.2013 г., стр. 1.
         
            (2)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО, (ОВ L 176, 27.6.2013 г., стр. 338).
         
            (3)  Регламент за изпълнение (ЕС) № 1030/2014 на Комисията от 29 септември 2014 г. за определяне на технически стандарти за изпълнение по отношение на единните формати и на датата за оповестяване на стойностите, използвани за идентифициране на глобални системно значими институции, в съответствие с Регламент (ЕС) № 575/2013 на Европейския парламент и на Съвета (ОВ L 284, 30.9.2014 г., стр. 14).
         
            (4)  Регламент (ЕС) 2019/876 на Европейския парламент и на Съвета от 20 май 2019 г. за изменение на Регламент (ЕС) № 575/2013 по отношение на отношението на ливъридж, отношението на нетното стабилно финансиране, капиталовите изисквания и изискванията за приемливи задължения, кредитния риск от контрагента, пазарния риск, експозициите към централни контрагенти, експозициите към предприятия за колективно инвестиране, големите експозиции, изискванията за отчетност и оповестяване и на Регламент (ЕС) № 648/2012 (ОВ L 150, 7.6.2019 г., стр. 1).
         
            (5)  Делегиран регламент (ЕС) № 1222/2014 на Комисията от 8 октомври 2014 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти за уточняване на методиката за определяне на глобалните системно значими институции и за определяне на подкатегориите глобални институции със системно значение (ОВ L 330, 15.11.2014 г., стр. 27).
         
            (6)  Делегиран регламент (ЕС) 2021/539 на Комисията от 11 февруари 2021 г. за изменение на Делегиран регламент (ЕС) № 1222/2014 за допълване на Директива 2013/36/ЕС на Европейския парламент и на Съвета по отношение на регулаторните технически стандарти за уточняване на методиката за определяне на глобалните системно значими институции и за определяне на подкатегориите глобални институции със системно значение (ОВ L 108, 29.3.2021 г., стр. 10).
         
            (7)  Базелската рамка — SCO40: Глобални системно значими банки.
         
            (8)  Регламент за изпълнение (ЕС) 2021/637 на Комисията от 15 март 2021 г. за определяне на техническите стандарти за изпълнение за публичното оповестяване от страна на институциите на информацията, посочена в осма част, дялове II и III от Регламент (ЕС) № 575/2013 на Европейския парламент и на Съвета, и за отмяна на Регламент за изпълнение (ЕС) № 1423/2013 на Комисията, Делегиран регламент (ЕС) 2015/1555 на Комисията, Регламент за изпълнение (ЕС) 2016/200 на Комисията и Делегиран регламент (ЕС) 2017/2295 на Комисията (OВ L 136, 21.4.2021 г., стp. 1).
         
            (9)  Базелски комитет по банков надзор на Банката за международни разплащания, Изисквания за оповестяване (DIS), декември 2019 г.
         
            (10)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).